Public procurement notice: Contract Notice
Published: 2017-12-19
Buyer: Den Europæiske Union
Country: BE
Contract type: Services
Procedure: Restricted procedure
CPV classification: 48610000: Database systems
Submission deadline: 2018-01-30
EU fund: ESF

Technical requirements: Det årlige handlingsprogram for 2017 vedrørende partnerskabsinstrumentet (ref. C/2017/ 3311 af 22.5.2017)
Tjenesteydelserne, der udbydes via denne kontrakt, skal styrke forpligtelsen mellem EU og personer i tredjelande, der har nydt godt af EU-finansierede programmer eller andre aktiviteter, med henblik på at forbedre den gensidige forståelse og øge bevidstheden om Den Europæiske Union. Tiltaget vil omfatte alumner/deltagere fra programmer som, f. eks. Erasmus+, Jean Monnet, Schuman-Fulbright, Marie Skłodowska Curie, Den Europæiske Unions besøgsprogram, det globale kulturelle lederskabsprogram, programmet for tolke mellem EU og Kina, EU's volontørtjeneste og EU's solidaritetskorps.
Ved at investere i individer, der allerede har været i kontakt med EU på et eller andet tidspunkt i deres liv, sigter denne handling på at bemyndige dem fra »modtagere« til »partnere« og dermed fremme tillid og fælles forståelse.
EU-initiativet om forpligtelse over for alumner ville inkludere tre hovedkomponenter, som kontrahenten vil være ansvarlig for:
1) Opsøge relevante EU-tjenestegrene, der forvalter de EU-finansierede programmer, og de relevante sammenslutninger/grupper af alumner/deltagere for at indsamle de data, der skal konsolideres i en adgangssikret database. Dataene kan leveres i forskellige formater, og kan kræve, at kontrahenten harmoniserer dem.
2) Oprettelsen af en onlineplatform, der gør det muligt for EU at samarbejde mere effektivt med modtagerne af udvalgte EU-finansierede programmer og muliggør en vis netværksdannelse blandt brugere.
3) Tilrettelæggelse af aktiviteter og begivenheder, der påtænker aktiv deltagelse af alumner/modtagere på basis af en kohærent, men fleksibel metodologi, globalt set.
Den ordregivende myndighed kan efter eget skøn udvide projektets varighed og/eller omfang, med forbehold for tilgængelig finansiering, op til det anslåede beløb på cirka 2 000 000 EUR. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning (et konsortium) af tilbudsgivere), der faktisk er etableret i en medlemsstat i Den Europæiske Union eller i et valgbart land eller territorium som angivet i forordning (EU) nr 236/2014 om fælles regler og procedurer for gennemførelse af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikke-valgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikke-valgbare person er en del af et sådant.
Fysiske eller juridiske personer må kun indgive en ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG - 2.4.3.). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af udelukkelsessituationerne anført i afsnit 2.3.3 i PRAG.